**หน้าที่ความรับผิดชอบของตำแหน่ง**

**1. กองการเจ้าหน้าที่**

**1.1 กลุ่มสรรหาและบรรจุแต่งตั้ง 2**

**ผู้อำนวยการกลุ่ม (นักทรัพยากรบุคคลชำนาญการพิเศษ)** ในฐานะผู้อำนวยกลุ่มมีหน้าที่รับผิดชอบเกี่ยวกับการศึกษา วิเคราะห์ ควบคุม กำกับดูแล

การพัฒนาระบบงานเลื่อนเงินเดือนและค่าจ้าง การประเมินผลการปฏิบัติราชการ การเลื่อนเงินเดือน ค่าจ้างประจำ และค่าตอบแทนพนักงานราชการ การเปลี่ยนสายงานและเลื่อนระดับลูกจ้างประจำ การจ้างและเลิกจ้างลูกจ้างประจำและพนักงานราชการ การปรับอัตราเงินเดือนข้าราชการให้ได้รับตามคุณวุฒิ การนำเข้าข้อมูลการเบิกจ่ายเงินเดือน ค่าจ้างประจำและปรับปรุงระบบฐานข้อมูลในระบบจ่ายตรงของกรมบัญชีกลางให้คำแนะนำเกี่ยวกับกฎ ระเบียบและหลักเกณฑ์ที่ใช้ในการประเมินผลการปฏิบัติราชการรายบุคคลการจัดทำเงินเดือน และการจัดทำข้อมูลประกอบ การนำเข้าระบบจ่ายตรงของกรมบัญชีกลาง และปฏิบัติหน้าที่อื่น ๆ ตามที่ได้รับมอบหมาย

**1.2 กลุ่มวินัยและนิติการ**

**ผู้อำนวยการกลุ่ม (นิติกรชำนาญการพิเศษ)** ในฐานะผู้อำนวยการกลุ่มวินัยและนิติการมีหน้าที่รับผิดชอบในการ ศึกษา วิเคราะห์ ควบคุม กำกับดูแลวางแผนในการเสริมสร้างวินัย และป้องกันการกระทำผิดวินัยของข้าราชการ ลูกจ้างประจำและพนักงานราชการ ดำเนินการเกี่ยวกับงานวินัย งานกฎหมายและระเบียบที่เกี่ยวข้อง งานนิติกรรมและสัญญา งานเกี่ยวกับความรับผิดในทางแพ่ง อาญา งานคดีปกครอง และงานคดีอื่นที่อยู่ในอำนาจหน้าที่ของกรม ควบคุม กำกับให้มีการปฏิบัติตามประมวลจริยธรรมข้าราชการพลเรือน ให้คำแนะนำ ตอบข้อหารือวินิจฉัยและตีความปัญหาข้อกฎหมายของกรมแก่หน่วยงานในสังกัด และปฏิบัติหน้าที่อื่น ๆ ตามที่ได้รับมอบหมาย

**2. กองคลัง**

**กลุ่มพัสดุ**

**ผู้อำนวยการกลุ่ม (นักวิชาการพัสดุชำนาญการพิเศษ)** ในฐานะผู้อำนวยการกลุ่มมีหน้าที่รับผิดชอบเกี่ยวกับการศึกษา วิเคราะห์ วางแผนการปฏิบัติงาน ควบคุม มอบหมาย กำกับ ติดตามการดำเนินการจัดหาพัสดุ การจัดทำแผนปฏิบัติการจัดซื้อจัดจ้าง งบลงทุนประจำปี ขออนุมัติกันเงินไว้เบิกเหลื่อมปี และขอขยายเวลาเบิกจ่ายเงินกรณีมีหนี้ผูกพัน ควบคุมการดำเนินการตามกระบวนงานจัดซื้อจัดจ้างในระบบ GFMIS ระบบ e-GP การจัดทำเกณฑ์การปันส่วนต้นทุนค่าใช้จ่ายส่วนกลาง การขออนุมัติเบิกจ่ายเงินค่าไฟฟ้าและค่าน้ำประปา การใช้ประโยชน์ของสินทรัพย์ ยานพาหนะ ที่ดินและสิ่งปลูกสร้าง การบริหารจัดการสินทรัพย์ในระบบทะเบียนสินทรัพย์และในระบบ GFMIS การรายงานวัสดุคงคลังและรายงานพัสดุประจำปี และปฏิบัติหน้าที่อื่น ๆ ตามที่ได้รับมอบหมาย

**3. สำนักส่งเสริมและจัดการสินค้าเกษตร**

**3.1 กลุ่มส่งเสริมพืชน้ำมันและพืชตระกูลถั่ว**

**นักวิชาการเกษตรชำนาญการพิเศษ** จำนวน 1 ตำแหน่ง ในฐานะหัวหน้ากลุ่ม มีหน้าที่รับผิดชอบเกี่ยวกับการศึกษา วิเคราะห์วางแผนการปฏิบัติงาน มอบหมาย กำกับ ติดตาม และแก้ไขปัญหาการปฏิบัติงานด้านการส่งเสริมพืชน้ำมันและพืชตระกูลถั่ว การศึกษา พัฒนา ทดสอบ ประยุกต์เทคโนโลยีการผลิตและระบบการผลิต การกำหนดแนวทางและจัดทำแผนส่งเสริมการผลิตและจัดการผลผลิตตั้งแต่การส่งเสริมและจัดการพันธุ์ การเขตกรรมการจัดการด้านดิน ปุ๋ยและน้ำ การอารักขา การเก็บเกี่ยวและแปรรูปขั้นต้น ตลอดจนเชื่อมโยงการผลิตกับการตลาด การประสานงานกับหน่วยงานที่เกี่ยวข้อง และปฏิบัติหน้าที่อื่น ๆ ตามที่ได้รับมอบหมาย

**3.2 กลุ่มส่งเสริมไม้ยืนต้น** มีหน้าที่

**นักวิชาการเกษตรปฏิบัติการหรือชำนาญการหรือชำนาญการพิเศษ** มีหน้าที่รับผิดชอบเกี่ยวกับการศึกษาทดสอบ ประยุกต์เทคโนโลยีการผลิตและจัดการผลผลิตไม้ยืนต้น รวมทั้งปัจจัยที่มีผลกระทบต่อการใช้และการพัฒนาเทคโนโลยีของเกษตรกร การศึกษา วิเคราะห์ข้อมูลเพื่อกำหนดแนวทางและจัดทำแผนส่งเสริมการผลิตและจัดการผลผลิตตั้งแต่การส่งเสริมและจัดการพันธุ์ การเขตกรรม การจัดการด้านดิน ปุ๋ยและน้ำ การอารักขา การเก็บเกี่ยวและแปรรูปขั้นต้น ตลอดจนเชื่อมโยงการผลิตกับการตลาด การให้คำปรึกษา แนะนำและถ่ายทอดองค์ความรู้ด้านการผลิตและจัดการผลผลิต การประสานงานกับหน่วยงานที่เกี่ยวข้อง การติดตาม นิเทศ และประเมินผลสัมฤทธิ์ของงาน และปฏิบัติหน้าที่อื่น ๆ ตามที่ได้รับมอบหมาย

**3.3 กลุ่มส่งเสริมพืชผักและเห็ด**

**นักวิชาการเกษตรปฏิบัติการหรือชำนาญการหรือชำนาญการพิเศษ** มีหน้าที่รับผิดชอบเกี่ยวกับการศึกษาทดสอบ ประยุกต์เทคโนโลยีการผลิตและระบบการผลิตผักและเห็ด รวมทั้งปัจจัยที่มีผลกระทบต่อการใช้และการพัฒนาเทคโนโลยีของเกษตรกร การศึกษา วิเคราะห์ข้อมูลเพื่อกำหนดแนวทางและจัดทำแผนส่งเสริมการผลิตและจัดการผลผลิตตั้งแต่การส่งเสริมและจัดการพันธุ์ การเขตกรรม การจัดการด้านดิน ปุ๋ยและน้ำ การอารักขา การเก็บเกี่ยวและแปรรูปขั้นต้น ตลอดจนเชื่อมโยงการผลิตกับการตลาด การให้คำปรึกษา แนะนำและถ่ายทอดองค์ความรู้ด้านการผลิตและจัดการผลผลิต การประสานงานกับหน่วยงานที่เกี่ยวข้อง การติดตาม นิเทศ และประเมินผลสัมฤทธิ์ของงาน และปฏิบัติหน้าที่อื่น ๆ ตามที่ได้รับมอบหมาย

**4. สำนักพัฒนาคุณภาพสินค้าเกษตร**

**4.1 กลุ่มวิศวกรรมเกษตร**

**ผู้อำนวยการกลุ่ม (วิศวกรการเกษตรชำนาญการพิเศษ)** ในฐานะหัวหน้ากลุ่ม มีหน้าที่รับผิดชอบเกี่ยวกับการศึกษา วิเคราะห์วางแผนการปฏิบัติงานวิเคราะห์ยุทธศาสตร์ มอบหมาย กำกับ ติดตาม และแก้ไขปัญหาการปฏิบัติงานด้านวิศวกรรมเกษตร ศึกษา วิเคราะห์ ทดสอบ ประยุกต์เทคโนโลยีเครื่องจักรกลเกษตรในไร่นา เครื่องจักรกลหลังการเก็บเกี่ยวและแปรรูป ระบบวิศวกรรมโลจิสติกส์ ระบบการให้น้ำและโรงเรือนเกษตร การเปลี่ยนแปลงสภาพทางภูมิอากาศภาคการเกษตร และเทคโนโลยีวิศวกรรมเกษตรที่เกี่ยวข้อง กำหนดแนวทางและวางระบบการส่งเสริมการใช้เครื่องจักรกลเกษตรในไร่นา เครื่องจักรกลหลังการเก็บเกี่ยวและแปรรูป การใช้ระบบให้น้ำและโรงเรือนเกษตรของเกษตรกร ให้คำปรึกษา แนะนำ และถ่ายทอดเทคโนโลยีด้านเครื่องจักรกลเกษตร และเทคโนโลยีวิศวกรรมเกษตร การประสานงานกับหน่วยงานที่เกี่ยวข้อง และปฏิบัติหน้าที่อื่น ๆ ตามที่ได้รับมอบหมาย

**4.2 กลุ่มส่งเสริมการวินิจฉัยศัตรูพืช**

**นักวิชาการเกษตรชำนาญการพิเศษ** มีหน้าที่รับผิดชอบเกี่ยวกับการศึกษา พัฒนา เทคโนโลยีการวินิจฉัยศัตรูพืชและการจัดการศัตรูพืชโดยวิธีผสมผสาน วิเคราะห์ วางแผน และส่งเสริมการวินิจฉัยศัตรูพืช การตรวจหาศัตรูพืชในพื้นที่และการจัดการศัตรูพืชที่เหมาะสม สนับสนุนวิชาการให้คำปรึกษา แนะนำ ถ่ายทอดเทคโนโลยีการวินิจฉัยศัตรูพืชเทคนิคการวิเคราะห์ การตรวจหาศัตรูพืชในพื้นที่ เทคโนโลยีการจัดการศัตรูพืชที่เหมาะสม สนับสนุนการให้บริการวิเคราะห์ตรวจวินิจฉัยเกี่ยวกับศัตรูพืช การประสานงานกับหน่วยงานที่เกี่ยวข้อง และปฏิบัติหน้าที่อื่น ๆ ตามที่ได้รับมอบหมาย

**4.3 กลุ่มส่งเสริมการจัดการดินปุ๋ย**

**นักวิชาการเกษตรชำนาญการพิเศษ** มีหน้าที่รับผิดชอบเกี่ยวกับการศึกษาพัฒนา ประยุกต์ เทคโนโลยีด้านการจัดการดินและการใช้ปุ๋ย กำหนดแนวทางและสนับสนุนการส่งเสริมการจัดการดินและการใช้ปุ๋ยเพื่อเพิ่มประสิทธิภาพการผลิต ให้คำปรึกษา แนะนำ และถ่ายทอดองค์ความรู้ด้านการจัดการดินและการใช้ปุ๋ย การประสานงานกับหน่วยงานที่เกี่ยวข้อง และปฏิบัติหน้าที่อื่น ๆ ตามที่ได้รับมอบหมาย

**5. สำนักงานเกษตรพื้นที่กรุงเทพมหานคร**

**กลุ่มยุทธศาสตร์และสารสนเทศ**

**ผู้อำนวยการกลุ่ม (นักวิชาการส่งเสริมการเกษตรชำนาญการพิเศษ)** ในฐานะหัวหน้ากลุ่ม มีหน้าที่ความรับผิดชอบเกี่ยวกับการวางแผนการปฏิบัติงาน มอบหมายกำกับ การปฏิบัติงานการจัดทำแผนงานโครงการส่งเสริมการเกษตร แผนยุทธศาสตร์การพัฒนาการเกษตรในจังหวัดด้านการผลิตพืช การพัฒนาอาชีพของเกษตรกร และส่งเสริมวิสาหกิจชุมชน เพื่อผนวกเป็นแผนพัฒนาจังหวัด งานเผยแพร่ประชาสัมพันธ์ งานข้อมูลสารสนเทศ งานตามระบบส่งเสริมการเกษตร งานวิจัยและพัฒนา และการพัฒนาบุคลากรในจังหวัด และปฏิบัติงานอื่น ๆ ตามที่ได้รับมอบหมาย

**6. กองวิจัยและพัฒนางานส่งเสริมการเกษตร**

**กลุ่มพัฒนาระบบส่งเสริมการเกษตร**

**นักวิชาการส่งเสริมการเกษตรชำนาญการพิเศษ** มีหน้าที่รับผิดชอบเกี่ยวกับการศึกษา วิเคราะห์ วิจัย พัฒนารูปแบบ ติดตาม นิเทศ และสนับสนุนการปฏิบัติงานตามระบบส่งเสริมการเกษตร ในด้านงบประมาณ ความรู้วิชาการและการประสานงาน การให้คำปรึกษา แนะนำและถ่ายทอดความรู้ด้านระบบส่งเสริมการเกษตร

การประสานงานกับหน่วยงานที่เกี่ยวข้อง และปฏิบัติหน้าที่อื่น ๆ ตามที่ได้รับมอบหมาย

**7. กองพัฒนาเกษตรกรและวิสาหกิจชุมชน**

**กลุ่มพัฒนาเครือข่ายเกษตรกร**

**นักวิชาการส่งเสริมการเกษตรชำนาญการพิเศษ** มีหน้าที่รับผิดชอบเกี่ยวกับการศึกษา วิเคราะห์ วางแผน พัฒนา รูปแบบส่งเสริมและพัฒนาเครือข่ายเกษตรกร การกำหนดแนวทางส่งเสริมการรวมกลุ่มส่งเสริมการเกษตรและเครือข่าย ให้คำปรึกษา แนะนำ ส่งเสริม บริการความรู้ การจัดกระบวนการเรียนรู้และพัฒนาเครือข่ายเกษตรกร ประสานงานและสนับสนุนการพัฒนาเครือข่ายเกษตรกรและกิจกรรมกองทุนที่เกี่ยวข้องกับงานส่งเสริมการเกษตร และปฏิบัติหน้าที่อื่น ๆ ตามที่ได้รับมอบหมาย

**8. สำนักงานส่งเสริมและพัฒนาการเกษตร**

**8.1 ศูนย์ส่งเสริมและพัฒนาอาชีการเกษตร (เกษตรที่สูง)**

**ผู้อำนวยการศูนย์ (นักวิชาการส่งเสริมการเกษตรชำนาญการพิเศษ)** ปฏิบัติหน้าที่ในฐานะหัวหน้าศูนย์ มีหน้าที่ในการวางแผน ควบคุม กำกับ ดูแล และมอบหมายการปฏิบัติงานศึกษา วิเคราะห์ ทดสอบ ประยุกต์ พัฒนาเทคโนโลยีและองค์ความรู้ ภูมิปัญญาท้องถิ่นให้เหมาะสมกับศักยภาพของพื้นที่ พัฒนาแปลงสาธิตและแปลงเรียนรู้ให้เป็นแปลงต้นแบบ และพัฒนาผลิตภัณฑ์จากผลผลิตการเกษตรเพื่อเพิ่มมูลค่า ส่งเสริมและถ่ายทอดเทคโนโลยีด้านการผลิตและการจัดการผลผลิตที่เหมาะสมกับศักยภาพของพื้นที่ พัฒนาศักยภาพการให้บริการเพื่อเป็นศูนย์กลางในการรวบรวมการผลิต การขยายกระจายพันธุ์พืชและแมลงเศรษฐกิจเพื่อใช้ในงานส่งเสริมและพัฒนาอาชีพการเกษตร ฝึกอบรมอาชีพการเกษตรแก่เจ้าหน้าที่ เกษตรกรและผู้สนใจทั่วไป ให้บริการข้อมูล ข่าวสารวิชาการด้านเกษตร การสนับสนุนปัจจัยการผลิต ให้คำปรึกษา แนะนำด้านการส่งเสริมและพัฒนาอาชีพ และปฏิบัติงานอื่น ๆ ตามที่ได้รับมอบหมาย

**8.2 กลุ่มวิชาการส่งเสริมการเกษตร**

**นักวิชาการเกษตรปฏิบัติการหรือชำนาญการหรือชำนาญการพิเศษ** มีหน้าที่รับผิดชอบเกี่ยวกับการศึกษา วิจัย พัฒนา ทดสอบ และประยุกต์เทคโนโลยี การผลิตพืชที่เหมาะสมกับเขตพื้นที่ ควบคุมการศึกษา วิเคราะห์ วางแผนการปฏิบัติงานด้านวิชาการเกษตรภายใต้โครงการบริหารจัดการเขตเกษตรเศรษฐกิจสำหรับสินค้าเกษตรที่สำคัญในระดับเขต กำกับติดตามความก้าวหน้าและรายงานผลการดำเนินงานภายใต้โครงการบริหารจัดการเขตเกษตรเศรษฐกิจสำหรับสินค้าเกษตรที่สำคัญของสำนักงานเกษตรจังหวัด สนับสนุนการถ่ายทอดความรู้ด้านการผลิตและการจัดการผลผลิตพืชที่เหมาะสมในพื้นที่แก่เจ้าหน้าที่ระดับจังหวัด ประเมินผลความสำเร็จการดำเนินงานส่งเสริมการเกษตรภายใต้โครงการบริหารจัดการเขตเกษตรเศรษฐกิจสำหรับสินค้าเกษตรที่สำคัญในระดับเขต

**8.3 กลุ่มยุทธศาสตร์และสารสนเทศ**

**นักวิชาการส่งเสริมการเกษตรชำนาญการพิเศษ** มีหน้าที่รับผิดชอบการศึกษา วิเคราะห์การจัดทำยุทธศาสตร์การส่งเสริมการเกษตรระดับเขต ดำเนินการขับเคลื่อนยุทธศาสตร์ของหน่วยงานทั้งในระดับเขตและกลุ่มจังหวัด การวิเคราะห์และจัดทำแผนงานโครงการ และแผนปฏิบัติงานประจำปีในระดับเขต พัฒนาระบบจัดการข้อมูลเพื่อเป็นศูนย์กลางข้อมูลสารสนเทศระดับเขต ประสานการตรวจราชการ การติดตามประเมินผล และนิเทศงาน ให้คำปรึกษาแก่สำนักงานเกษตรจังหวัดในการจัดทำแผนยุทธศาสตร์จังหวัด กลุ่มจังหวัดและศูนย์ปฏิบัติการ การบริหารแผนปฏิบัติราชการของหน่วยงานและการรายงานผลการปฏิบัติราชการ งานตามระบบส่งเสริมการเกษตร รวมถึงการบริหารจัดการการทำวิจัยและผลงานวิชาการของเจ้าหน้าที่ระดับเขตและจังหวัด การให้คำปรึกษา แนะนำ ติดตาม นิเทศ ประเมินผลและปฏิบัติหน้าที่อื่น ๆ ตามที่ได้รับมอบหมาย

**9. สำนักงานเกษตรจังหวัด  
 9.1 กลุ่มส่งเสริมและพัฒนาเกษตรกร  
 หัวหน้ากลุ่ม (นักวิชาการส่งเสริมการเกษตรชำนาญการพิเศษ)** ในฐานะหัวหน้ากลุ่ม มีหน้าที่รับผิดชอบเกี่ยวกับการวางแผนการปฏิบัติงาน มอบหมาย กำกับการปฏิบัติงานส่งเสริมและพัฒนาเกษตรกร องค์กรเกษตรกรและวิสาหกิจชุมชน การสนับสนุนและประสานการผลิตและพัฒนาผลิตภัณฑ์ขององค์กรเกษตรกรและวิสาหกิจชุมชน การพัฒนาภูมิปัญญาท้องถิ่นและการท่องเที่ยวเชิงเกษตร การช่วยเหลือเกษตรกรผู้ประสบภัยธรรมชาติ และปฏิบัติงานอื่น ๆ ตามที่ได้รับมอบหมาย   
 **9.2 กลุ่มส่งเสริมและพัฒนาการผลิต**

**หัวหน้ากลุ่ม (นักวิชาการส่งเสริมการเกษตรชำนาญการพิเศษ)** ในฐานะหัวหน้ากลุ่ม มีหน้าที่ความรับผิดชอบเกี่ยวกับการวางแผนการปฏิบัติงาน มอบหมาย กำกับการปฏิบัติงานส่งเสริมและถ่ายทอดเทคโนโลยีการผลิต การจัดการผลผลิต การพัฒนาคุณภาพมาตรฐานสินค้าเกษตร การแก้ไขปัญหาการผลิตของเกษตรกร งานตามโครงการอันเนื่องมาจากพระราชดำริและโครงการส่งเสริมการเกษตรในพื้นที่เฉพาะ และปฏิบัติงานอื่น ๆ ตามที่ได้รับมอบหมาย  
 **9.3 กลุ่มยุทธศาสตร์และสารสนเทศ**

**หัวหน้ากลุ่ม (นักวิชาการส่งเสริมการเกษตรชำนาญการพิเศษ)** ในฐานะหัวหน้ากลุ่ม มีหน้าที่ความรับผิดชอบเกี่ยวกับการวางแผนการปฏิบัติงาน มอบหมายกำกับการปฏิบัติงานการจัดทำแผนงานโครงการส่งเสริมการเกษตร แผนยุทธศาสตร์การพัฒนาการเกษตรในจังหวัดด้านการผลิตพืช การพัฒนาอาชีพของเกษตรกร และส่งเสริมวิสาหกิจชุมชน เพื่อผนวกเป็นแผนพัฒนาจังหวัด งานเผยแพร่ประชาสัมพันธ์ งานข้อมูลสารสนเทศ งานตามระบบส่งเสริมการเกษตร งานวิจัยและพัฒนา และการพัฒนาบุคลากรในจังหวัด และปฏิบัติงานอื่น ๆ ตามที่ได้รับมอบหมาย โดยมีลักษณะงานที่ปฏิบัติ  
 **9.4 กลุ่มอารักขาพืช**

**หัวหน้ากลุ่ม (นักวิชาการส่งเสริมการเกษตรชำนาญการพิเศษ)** ในฐานะหัวหน้ากลุ่ม มีหน้าที่รับผิดชอบเกี่ยวกับการวางแผน การปฏิบัติงาน มอบหมาย กำกับการปฏิบัติงานอารักขาพืชและงานดินปุ๋ยในจังหวัด การดำเนินงานตามแผนงาน โครงการและมาตรการด้านการอารักขาพืช การศึกษา พัฒนารูปแบบและวิธีการจัดการศัตรูพืช การถ่ายทอดเทคโนโลยีการอารักขาพืชและงานดินปุ๋ย การสำรวจ ติดตาม เฝ้าระวังการระบาดของศัตรูพืชและแก้ไขปัญหาการระบาดของศัตรูพืชและปฏิบัติงานอื่น ๆ ตามที่ได้รับมอบหมาย โดยมีลักษณะงานที่ปฏิบัติ ดังนี้

**10.** **สำนักงานเกษตรอำเภอ**

**เกษตรอำเภอ** (**นักวิชาการส่งเสริมการเกษตรชำนาญการพิเศษ)** ปฏิบัติหน้าที่ในฐานะเกษตรอำเภอ มีหน้าที่รับผิดชอบเกี่ยวกับการศึกษา วิเคราะห์ และวางแผนการดำเนินงานส่งเสริมการเกษตรในเขตพื้นที่รับผิดชอบ ควบคุมกำกับ ติดตาม การปฏิบัติงานส่งเสริมการเกษตรให้เป็นไปตามแผนงานที่กำหนด และปฏิบัติหน้าที่ตามที่กฎหมายกำหนดให้เป็นอำนาจหน้าที่ของเกษตรอำเภอ หรือตามที่กรมส่งเสริมการเกษตรหรือเกษตรจังหวัดมอบหมาย

**นักวิชาการส่งเสริมการเกษตรชำนาญการพิเศษ** มีหน้าที่รับผิดชอบในการศึกษาวิเคราะห์ศักยภาพของพื้นที่และชุมชน ส่งเสริมและประสานการถ่ายทอดความรู้ด้านการผลิตการจัดการผลผลิตพืช ให้บริการส่งเสริมอาชีพการเกษตร และดำเนินการเกี่ยวกับการส่งเสริมและพัฒนาเกษตรกร องค์กรเกษตรกร และวิสาหกิจของชุมชน ให้คำปรึกษาแนะนำและสนับสนุนให้เกษตรกรและชุมชนมีส่วนร่วมในการจัดทำแผนพัฒนาการเกษตร และปฏิบัติหน้าที่อื่น ๆ ตามที่ได้รับมอบหมาย